40. ΝΟΜΟΣ υπ’ αριθ. 853 της 21/29 Δεκ. 1978 (ΦΕΚ Α΄ 236) Περί συνταξιοδοτήσεως των κατά τας διατάξεις του Νόμ. 815/1978 εθελουσίως εξερχομένων της υπηρεσίας επιμελητών ή βοηθών Ανωτάτων Εκπαιδευτικών Ιδρυμάτων. Άρθρ.1.-1.Οι κατά τας διατάξεις της παρ. 1 του άρθρ. 12 του Νόμ. 815/1978 «περί ρυθμίσεως θεμάτων αφορώντων εις την οργάνωσιν και λειτουργίαν των Ανωτάτων Εκπαιδευτικών Ιδρυμάτων» εξερχόμενοι της υπηρεσίας επιμεληταί ή βοηθοί, εφ’ όσον κέκτηνται πλήρη πενταετή τουλάχιστον υπηρεσίαν, δικαιούνται συντάξεως εκ του Δημοσίου αναλόγως των ετών υπηρεσίας των, προσαυξανομένων ως ακολούθως: α) Κατά 10 έτη δια τους έχοντας υπηρεσίαν 5-8 ετών, β) κατά 12 έτη δια τους έχοντας υπηρεσίαν 9-13 ετών και γ)κατά 14 έτη δια τους έχοντας υπηρεσίαν 14 ετών και άνω. 2.Η κατά τας διατάξεις της προηγουμένης παραγράφου απαιτούμενη υπηρεσία δια την θεμελίωσιν δικαιώματος συντάξεως ή την χορήγησιν της περί ης η παράγραφος αύτη προσαυξήσεως, ήτις λογίζεται ως πραγματική δημοσία υπηρεσία δια πάσαν συνέπειαν, δέον να είναι πραγματική και να διηνύθη εις θέσιν επιμελητού ή βοηθού Ανωτάτου Εκπαιδευτικού Ιδρύματος, συνυπολογιζομένης και της μετά πτυχίον Ανωτάτης Σχολής παρασχεθείσης υπηρεσίας των εις θέσιν παρασκευαστού. Δια την χορήγησιν της κατά τα ανωτέρω προσαυξήσεως, χρονικόν διάστημα μικρότερον των δώδεκα μηνών λογίζεται ως πλήρες έτος εάν είναι τουλάχιστον ίσον προς εξ μήνας. Άρθρ.2.-1.Εις τους κατά το προηγούμενον άρθρον επιμελητάς και βοηθούς, εφ’ όσον ούτοι δεν δικαιούνται συντάξεως ή δεν επιθυμούν την λήψιν ταύτης, καταβάλλεται, εις βάρος του Δημοσίου, επ’ άπαξ αποζημίωσις, οριζόμενη ως εξής, βάσει της πράγματι διανυθείσης υπηρεσίας των εις θέσιν επιμελητού ή βοηθού Ανωτάτου Εκπαιδευτικού Ιδρύματος, συνυπολογιζομένης και της μετά πτυχίου Ανωτάτης Σχολής παρασχεθείσης υπηρεσίας των εις θέσιν παρασκευαστού: α)Προκειμένου περί επιμελητών εχόντων υπηρεσίαν 1-2 έτη Δρχ. 96.000 » » » » » 3-4 » » 132.000 » » » » » 5-6 » » 168.000 » » » » » 7-8 » » 216.000 » » » » » 8 ετών και άνω » » 300.000 β)Προκειμένου περί βοηθών εχόντων υπηρεσίαν 1-2 » Δρχ. 80.000 » » » » » 3-4 » » 110.000 » » » » » 5-6 » » 140.000 » » » » » 7-8 » » 180.000 » » » » » 8 ετών και άνω » » 250.000 Δια τον υπολογισμόν της κατά τα ανωτέρω αποζημιώσεως εφαρμόζεται αναλόγως η διάταξις του δευτέρου εδαφίου της παρ. 2 του προηγουμένου άρθρου. 2.Οι εκ των ανωτέρω δικαιούμενοι συντάξεως εκ του Δημοσίου, εφ’ όσον, αντί της ανηκούσης αυτοίς συντάξεως, ήθελον προτιμήσει την καταβολήν της περί ης η προηγουμένη παράγραφος αποζημιώσεως, υποχρεούνται, όπως δηλώσουν τούτο εγγράφως κατά την αποχώρησίν των εκ της υπηρεσίας και εν πάση περιπτώσει προ της υποβολής της αιτήσεως κανονισμού συντάξεως. Τυχόν, εν τω μεταξύ, καταβληθείσαι τρίμηνοι αποδοχαί παρακρατούνται εκ της αποζημιώσεως. 3.Εν περιπτώσει καταβολής εις τους ανωτέρω της κατά την παρ. 1 του παρόντος άρθρου αποζημιώσεως η υπηρεσία των ως επιμελητών ή βοηθών δεν δύναται να αναγνωρισθή ως συντάξιμος εκ του Δημοσίου, εκτός αν ήθελεν επιστραφή η ληφθείσα αποζημίωσις, κατά τας διατάξεις της παρ. 6 του άρθρ. 11 του Α.Ν. 1854/1951 «περί απονομής των πολιτικών και στρατιωτικών συντάξεων», ως ετροποποιήθη δια του άρθρ. 2 του Νόμ. 329/1976 «περί αντικαταστάσεως και καταργήσεως διατάξεών τινων του Α.Ν. 1854/1951 κλπ.». Τυχόν ανεγνωρισμένη ήδη ή μέλλουσα να αναγνωρισθή σύνταξις εις βάρος του Δημοσίου εξ άλλης υπηρεσίας δεν επηρεάζει την καταβολήν της αποζημιώσεως. (Μετά τη σελ. 58,42) Σελ. 58,43 Τεύχος 694-Σελ. 27 Άρθρ.3.-1.Αι διατάξεις του παρόντος νόμου έχουν εφαρμογήν και επί των ήδη εξελθόντων της υπηρεσίας, κατά τας διατάξεις του άρθρ. 12 του Νόμ. 815/1978, ως και επί των οικογενειών των εκ τούτων αποβιωσάντων. Η σχετική αίτησις εν προκειμένω δέον να υποβληθή εντός έτους από της ενάρξεως της ισχύος του παρόντος, τα δε οικονομικά αποτελέσματα άρχονται από της επομένης της αποχωρήσεως των ανωτέρω εκ της υπηρεσίας. 2.Ομοίως αι διατάξεις του παρόντος νόμου έχουν εφαρμογήν και επί των επιμελητών ή βοηθών, οίτινες, χορηγηθείσης παρατάσεως των προθεσμιών της παρ. 1 του άρθρ. 12 του Νόμ. 815/1978, κατ’ εφαρμογήν της διατάξεως της παρ. 1 του άρθρ. 29, ήθελον εξέλθει της υπηρεσίας εντός των νέων τούτων προθεσμιών. 3.Εις τας διατάξεις του παρόντος νόμου υπάγονται και έμμισθοι επιμεληταί ή βοηθοί Α.Ε.Ι., συμπληρώσαντες το νόμιμον όριον ηλικίας εξόδου εκ της υπηρεσίας, εις την οποίαν παραμένουν δι’ οιονδήποτε λόγον. Η μέχρι της απομακρύνσεώς των, μετά την συμπλήρωσιν του ορίου ηλικίας, διανυθείσα υπηρεσία δεν λογίζεται ως συντάξιμος. Άρθρ.4.-Η ισχύς του παρόντος νόμου, άρχεται από της δημοσιεύσεώς του δια της Εφημερίδος της Κυβερνήσεως. Σελ. 58,44 Τεύχος 694-Σελ. 28 